ކުނި އަންދާ ނައްތާލުމާބެހޭ މަޢުލޫމާތު

1. އިއުލާނު ނަންބަރާއި ތާރީޚް:

(IUL)322-M/322/2021/45 13 ޖޫން 2021

1. މަޢުލޫމާތު ދެވޭ ގޮތް:
2. މިމަސައްކަތާބެހޭ މަޢުލޫމާތު ޝީޓު އަދި އަންދާސީ ހިސާބު ހުށަހަޅާ ފޯމް އިޢުލާނާއެކު ގެޒެޓުގައި އެޓޭޗް ކުރެވިފައިވާނެއެވެ. އަދި މިމަސައްކަތާގުޅޭ ގޮތުން އެއްވެސް ސުވާލެއް ވާނަމަ ނުވަތަ އިތުރު މަޢުލޫމާތު ބޭނުންވާނަމަ 17 ޖޫން 2021 ވާ ބުރާސްފަތި ދުވަހުގެ 09:00 އަށް މިއިދާރާއަށް ދުރުވެ މަޢުލޫމާތު ސާފު ކުރެއްވުން އެދެމެވެ.
3. އަންދާސީ ހިސާބު ހުށަހަޅަންޖެހޭ ތާރީޚާއި ގަޑި އަދި ތަން:

އަންދާސީ ހިސާބު ހުށަހެޅުން އޮންނާނީ 20 ޖޫން 2021 ވާ އާދީއްތަ ދުވަހު 09:00 ގައި ބ. ހިތާދޫ ކައުންސިލްގެ އިދާރާގައެވެ.

1. ޢާއްމު މަޢުލޫމާތު:
	1. މިމަސައްކަތް ކުރަންވާނީ އަމިއްލަ ތަކެތީގައެވެ. އެހެންކަމުން މަސައްކަތަށް ބޭނުންވާ އެންމެހާތަކެތި ހޯދަންވާނީ އަމިއްލައަށެވެ.
	2. މަސައްކަތް ޙަވާލުވާ ފަރާތުން ވަރަށް ރަގަޅަށް މިމަސައްކަތް ކުރަންވާނެއެވެ. އަދި ރަގަޅުކުރަން އަންގާގޮތެއްގެ މަތިން ކަންކަން ރަގަޅުކުރަންވާނެއެވެ. މަސައްކަތް ރަގަޅަށް ނުކުރެވޭކަމަށް މިއިދާރާއަށް ފާހަގަ ކުރެވޭނަމަ ވަކިމުއްދަތެއް ނުދީ މަސައްކަތް ވަކިކުރުމުގެ ބާރު މިއިދާރާއަށް ލިބިގެންވެއެވެ.
	3. މިމަސައްކަތުގެ މުއްދަތަކީ މަސައްކަތް ޙަވާލުކުރާ ތާރީޚުން ފެށިގެން 31 މާރިޗު 2022 ގެ ނިޔަލަށެވެ.
	4. ސަރުކާރުން ކުނި މެނޭޖް ކުރުމަށް ހަމަޖައްސާ ގޮތަކުން މަސައްކަތްތައް ހުއްޓާލަން ޖެހިދާނެއެވެ. މިގޮތަށް މަސައްކަތް ހުއްޓާލަން ޖެހިއްޖެނަމަ 01 މަސް ދުވަސްކުރިން އެންގުމަށްފަހު މަސައްކަތް ވަކިކުރެވިދާނެއެވެ.
	5. ކުނިއަޅާ ތަނުގެ ވަށައިގެންވާ ރުއްގަހުގެ ފަނާއި އޮފި ތިރިވާނަމަ ކޮށައި ހޭޅި ޖަހަންޖެހޭނަމަ ހޭޅިޖަހައި އެތަންތަން ރީތިކޮށް ބާއްވަންވާނެއެވެ. ނަމަވެސް މީސްމީހުންގެ ގަސްގަސް ކޮށަންވާނީ އެފަރާތްތަކުގެ ހުއްދަ ލިބިގެންނެވެ. ނުވަތަ ކައުންސިލުން އެންގުމުންނެވެ.
2. ކުނިއަޅާތަން ބެލެހެއްޓުން
	1. ކުނިއަޅާ ގަޑިތަކުގައި ކުނިއެޅުމުގެ ކަންކަން ބެލެހެއްޓުމަށްޓަކައި އެތަނުގައި މީހަކު ހުންނަންވާނެއެވެ. ކުނިއެޅުން އޮންނާނީ:

+ ހުކުރު ދުވަސް: ހެދުނު 07:00 ން 09:00 އަށް އަދި ހަވީރު 04:00 ން 05:30 އަށް. (ޢާއްމުކޮށް ކުނިއަޅާ ގަޑި)

+ ހޯމަ އަދި ބުދަ ދުވަސް: ހަވީރު 04:00 ން 05:30 އަށް. (ޢާއްމުކޮށް ކުނިއަޅާ ގަޑި)

+ ހޯމަ އަދި ބުދަ ދުވަސް: ހެދުނު 08:30 ން 09:30 އަށް. (މުއައްސަސާތަކަށް ޚާޢްޞަ ކުރެވިފައިވާ ގަޑި)

* 1. މިތަނަށް އެޅޭ ކުނިބުނިތައް އަންދާ ނައްތާލަންވާނެއެވެ. ނަމަވެސް ހުކުރު ދުވަހުހަވީރު 05:30 ކުރިން އެއްވެސް ގަޑިއެއްގައި ކުނިއަންދައިގެން ނުވާނެއެވެ. އަދި ކުނިއަޅާ އެހެން ދުވަސް ދުވަހުވެސް ކުނިއަޅާ ގަޑީގައި ކުނި އަންދައިގެން ނުވާނެއެވެ. އަދި އެގަޑީގައި ކުނިއަންދާ ތަނުގައި އަލިފާން ރޯވެފައި ހުރެގެންވެސް ނުވާނެއެވެ.
	2. ކުނިއަޅާ ސަރަޙައްދު (ކުނިގޮނޑު)ގައި ވިނަ ދިގުވާނަމަ ވިނަނޮޅައި، އެސަރަޙައްދު ވަށައިގެންވާ ރުއްގަހުގެ ފަނާއި އޮފިތައް ތިރިވާނަމަ ކޮށައި އެތަން ރީތިކޮށް ބާއްވަންވާނެއެވެ.
	3. ކޮންމެ ދުވަހެއްގެ ކޮންމެ ވަގުތަކު ވަތުކުނި އެޅުން އޮންނާނެއެވެ. ވަތުކުންޏާއި ގާކުނިތައް އެއްވަރުކޮށް މިތަން ބަލަހައްޓަން ވާނެއެވެ. މިހާރު ވަތުކުންޏާއި ގާކުނި އަޅަނީ މިސްކިތްމަގުގެ އިރުން ބަކަރިކޮށްޓާ ދިމާ ސަރަޙައްދަށެވެ.
	4. ޚާއްޞަ ކަމަކާ ނުވަތަ ޙާލަތަކާ ދިމާވެގެން އާއްމުކޮށް ކުނިއަޅާ ގަޑިނޫން ގަޑިއެއްގާވެސް މިއިދާރާއިން ބޭނުންވެއްޖެނަމަ އެތަން ބެލެހެއްޓުމާ ޙަވާލުވެ ހުންނަވާ ފަރާތަށް އެންގުމަށްފަހު ކުނިއެޅުމުގެ ހުއްދަ ދެވިދާނެއެވެ. އަދި އޮފީސްތަކުން ބޭނުންވެގެންވެސް މިގޮތަށް ހުއްދަ ދެވިދާނެއެވެ. މިގޮތަށް އެޅޭ ކުނިބުނިތައްވެސް ނައްތާލަންވާނެއެވެ.
	5. ކުނިއެޅުން އޮންނާނީ އެތަން ބަލަހައްޓާ ފަރާތުގެ ލަފާގެ މަތިންނެވެ.
1. މަސައްކަތް ޙަވާލުކުރުމަށް މާކްސް ދޭނެގޮތް:

6.1- މަސައްކަތް ޙަވާލުކުރުމަށްޓަކައި ބެލޭނީ ހަމައެކަނި އަގަށެވެ. އެގޮތުން ހުށަހަޅާ އެންމެ ކުޑައަގަކީ އެކަށީގެންވާ އަގެއްނަމަ އެފަރާތަކަށް މަސައްކަތް ޙަވާލުކުރެވޭނެއެވެ.

6.2- އެއްފަރާތަށްވުރެ ގިނަ ފަރާތްތަކުން އެންމެ ކުޑައަގު ހުށަހަޅައިފިނަމަ އެފަރާތްތަކުގެ މެދެގައި ގުރުއަތުލާނީއެވެ.

1. އަންދާސީ ހިސާބާއެކު ހުށަހަޅަންޖެހޭ ލިޔެކިޔުންތައް:

**7.1- ވިޔަފާރި ރަޖިސްޓްރޭޝަން ސެޓްފިކެޓް ކޮޕީ.**

**7.2- އަމިއްލަ ފަރުދުންގެ ވިޔަފާރިއެއްނަމަ ވެރިފަރާތުގެ އައިޑީކާޑު ކޮޕީ. ފޯމުގައި ސޮއިކުރާ ފަރާތުގެ އައިޑީ ކާޑު ކޮޕީ.**

**7.3- އަންދާސީ ހިސާބުހުށަހަޅަން ޙާޒިރުވާ ފަރާތުގެ އައިޑީކާޑު ކޮޕީ. ބަދަލުގައި މީހަކު ފޮނުވާނަމަ އެކަން ބަޔާންކުރާ ސިޓީ.**

**7.4- ޖީ.އެސް.ޓީ އަށް ރަޖިސްޓްރީ ކޮށްފައިވާ ފަރާތެއްނަމަ ރަޖިސްޓްރޭޝަން ސެޓްފިކެޓްގެ ކޮޕީ.**

**7.5- އަންދާސީ ހިސާބު ހުށަހަޅާއިރު މިއިދާރާގެ އެއްވެސް މުވައްޒަފަކާ ތިމާގެ ކަމުގެ ނުވަތަ ވިޔަފާރީގެ އެއްވެސް ގުޅުމެއް، އޮތްކަމުގައިވާނަމަ، އެކަމުގެ ސާފު މަޢުލޫމާތު އެގޭނެ ލިޔުމެއް ހުށަހަޅަންވާނެއެވެ. މިފަދަ ލިޔުމެއް ނުދީ ހުރިއްޖެކަން އެގިއްޖެނަމަ އަންދާސީ ހިސާބު ބާޠިލުވާނެއެވެ.**